Official Journal L 293 , 16/11/1996 P. 0018 - 0019



ROZHODNUTIE RADY z 11. novembra 1996 o rozšírení právnej ochrany topografií polovodičových výrobkov na osoby z ostrova Man (96/644/ES) RADA EURÓPSKEJ ÚNIE, so zreteľom na Zmluvu o založení Európskych spoločenstiev, so zreteľom na smernicu Rady 87/54/EHS zo 16. decembra 1986 o právnej ochrane topografií polovodičových výrobkov [1], a najmä jej článok 3 ods. 7, so zreteľom na návrh Komisie, keďže právo na právnu ochranu topografií polovodičových výrobkov v spoločenstve sa vzťahuje na osoby, ktoré sú oprávnené na ochranu podľa článku 3 ods. 1 až 5 smernice 87/54/EHS; keďže takéto právo môže byť rozšírené rozhodnutím Rady na osoby, ktoré nepožívajú ochranu podľa uvedených ustanovení; keďže o rozšírení uvedenej ochrany musí rozhodnúť spoločenstvo ako celok; keďže spoločenstvo rozšírilo od 7. novembra 1987 takúto ochranu na osoby z ostrova Man následnými rozhodnutiami Rady prijatými na dočasnom základe, posledným z nich je rozhodnutie 94/828/ES [2] [3] [4] [5] [6] [7]; keďže toto rozhodnutie platilo do 31. decembra 1995; keďže ostrov Man má príslušné právne predpisy [8] [9]o ochrane topografií polovodičových výrobkov; keďže tieto predpisy nadobudli účinnosť od 1. januára 1994; keďže uplatňuje smernicu 87/54/EHS a vykonáva predchádzajúce rozhodnutia Rady týkajúce sa predmetnej témy; keďže ostrov Man rozširuje uplatňovanie týchto predpisov aj na štátnych príslušníkov v členských štátoch spoločenstva; keďže Dohoda o obchodných aspektoch práv duševného vlastníctva uzatvorená 15. apríla 1994 vyžaduje od členov Svetovej obchodnej organizácie poskytovanie ochrany na topografie integrovaných obvodov v súlade s jej vlastnými ustanoveniami a s ustanoveniami zmluvy o duševnom vlastníctve vzhľadom na integrované obvody, ktorých sa to týka; keďže dohoda nadobudla účinnosť 1. januára 1995 spolu s Dohodou o založení Svetovej obchodnej organizácie, ku ktorej je priložená; keďže sa dá predvídať, že vláda Spojeného Kráľovstva bude uplatňovať Dohodu o založení Svetovej obchodnej organizácie na ostrov Man a že Dohoda o obchodných aspektoch práv duševného vlastníctva sa bude používať vzhľadom na ostrov Man; keďže ustanovenia zaručujúce ochranu topografií na ostrove Man pre osoby zo spoločenstva sú ešte stále v platnosti; keďže ochrana sa musí naďalej rozširovať podľa smernice 87/54/EHS na ostrov Man, s účinnosťou od 1. januára 1996 dovtedy, dokiaľ bude ostrov Man viazaný ustanoveniami Dohody o obchodných aspektoch práv duševného vlastníctva po rozšírení Dohody o založení Svetovej obchodnej organizácie na ostrov Man, PRIJALA TOTO ROZHODNUTIE: Článok 1 Členské štáty rozšíria právnu ochranu ustanovenú v smernici 87/54/EHS takto: a) s fyzickými osobami, ktoré sú štátnymi príslušníkmi ostrova Man, alebo ktoré majú obvyklý trvalý pobyt na území ostrova Man, sa bude zaobchádzať takým istým spôsobom ako so štátnymi príslušníkmi členského štátu; b) so spoločnosťami a s ostatnými právnickými osobami ostrova Man, ktoré majú skutočný a činný priemyselný alebo obchodný podnik v tejto krajine, sa bude zaobchádzať tak, ako keby mali skutočný a činný priemyselný alebo obchodný podnik na území členského štátu. Článok 2 Toto rozhodnutie sa bude uplatňovať od 1. januára 1996. Členské štáty rozšíria právo na ochranu podľa tohto rozhodnutia na osoby uvedené v článku 1 dovtedy, dokiaľ bude ostrov Man viazaný ustanoveniami Dohody o obchodných aspektoch práv duševného vlastníctva po rozšírení Dohody o založení Svetovej obchodnej organizácie na ostrov Man. Všetky výlučné práva nadobudnuté na základe rozhodnutí 87/532/EHS, 90/511/EHS, 94/828/ES alebo na základe tohto rozhodnutia budú naďalej účinné v období stanovenom smernicou 87/54/EHS. Článok 3 Toto rozhodnutie je adresované členským štátom. V Bruseli 11. novembra 1996 Za Radu predseda R. QUINN [1] Ú. v. ES L 24, 27.1.1987, s. 36. [2] Rozhodnutie Rady 87/532/EHS z 26. októbra 1987 o rozšírení právanej ochrany topografií polovodičových výrobkov vzhľadom na osoby z určitých krajín a území (Ú. v. ES L 313, 4.11.1987, [3] s. 22); rozhodnutie Rady 90/511/EHS z 9. októbra 1990 o rozšírení právnej ochrany topografií polovodičových výrobkov vzhľadom na osoby z určitých krajín a území (Ú. v. ES L 285, 17.10.1990, [4] s. 31); rozhodnutie Rady 93/16/EHS z 21. decembra 1992 o rozšírení právnej ochrany topografií polovodičových výrobkov vzhľadom na osoby zo Spojených štátov amerických a určitých území [5] (Ú. v. ES L 11, 19.1.1993, s. 20), zmenené a doplnené rozhodnutím 93/520/EHS (Ú. v. ES L 246, [6] 2.10.1993, s. 31); rozhodnutie Rady 94/828/ES z 19. decembra 1994 o rozšírení právnej ochrany topografií polovodičových výrobkov vzhľadom na osoby z určitých území (Ú. v. ES L 351, [7] 31.12.1994, s. 12). [8] Vyhláška o práve na vzor (topografie polovodičov) zo 14. decembra 1993 a nariadenia o práve na vzor [9] (topografie polovodičov) z 18. januára 1994.